CELEX: 62014CN0500
Language: et
Date: 2014-11-10 00:00:00
Title: Kohtuasi C-500/14: Eelotsusetaotlus, mille on esitanud Tribunale ordinario di Torino (Itaalia) 10. novembril 2014  – Ford Motor Company versus Wheeltrims srl

9.2.2015   
            
            
               ET
            
            
               Euroopa Liidu Teataja
            
            
               C 46/22
            
         Eelotsusetaotlus, mille on esitanud Tribunale ordinario di Torino (Itaalia) 10. novembril 2014 – Ford Motor Company versus Wheeltrims srl
   (Kohtuasi C-500/14)
   (2015/C 046/28)
   Kohtumenetluse keel: itaalia
   
      Eelotsusetaotluse esitanud kohus
   
   Tribunale ordinario di Torino
   
      Põhikohtuasja pooled
   
   
      Hageja: Ford Motor Company
   
      Kostja: Wheeltrims srl
   
      Eelotsuse küsimused
   
   
               1.
            
            
               Kas ühenduse õigusega on kooskõlas, kui direktiivi 98/71 (1) artiklit 14 ja määruse (EÜ) nr 6/2002 (2) artiklit 110 kohaldatakse nii, et need õigusnormid annavad varuosade ja tarvikute tootjatele õiguse kasutada kolmandate isikute registreeritud kaubamärke, et võimaldada lõpptarbijale mitmeosalise toote algse välimuse taastamist, seega ka siis, kui kaubamärgiomanik kasutab kõnealust eraldusmärki mitmeosalisele tootele paigaldamiseks mõeldud varuosal või tarvikul, nii et see jääb väljast näha ja on seega osa selle mitmeosalise toote välimusest?
            
         
               2.
            
            
               Kas direktiivi 98/71 artiklis 14 ja määruse (EÜ) nr 6/2002 artiklis 110 sätestatud remondiklauslit tuleb tõlgendada nii, et need annavad varuosi ja tarvikuid tootvatele kolmandatele isikutele teatud subjektiivse õiguse, ja kas selle subjektiivse õigusega kaasneb nende kolmandate isikute õigus kasutada teise isiku registreeritud kaubamärki varuosadel ja tarvikutel erandina määruse nr 207/09 (3) ja EÜ direktiivi 89/104 (4) sätetest, seega ka siis, kui kaubamärgiomanik kasutab kõnealust eraldusmärki mitmeosalisele tootele paigaldamiseks mõeldud varuosal või tarvikul, nii et see jääb väljast näha ja on seega osa mitmeosalise toote välimusest?
            
         
      (1)  Euroopa Parlamendi ja nõukogu 13. oktoobri 1998. aasta direktiiv 98/71/EÜ disainilahenduste õiguskaitse kohta (EÜT L 289, lk 28, ELT eriväljaanne 13/21, lk 120).
   
      (2)  Nõukogu 12. detsembri 2001. aasta määrus (EÜ) nr 6/2002 ühenduse disainilahenduse kohta (EÜT L 3, lk 1, ELT eriväljaanne 13/27, lk 142).
   
      (3)  Nõukogu 26. veebruari 2009. aasta määrus (EÜ) nr 207/2009 ühenduse kaubamärgi kohta (kodifitseeritud versioon) (ELT L 78, lk 1).
   
      (4)  Esimene nõukogu 21. detsembri 1988. aasta direktiiv 89/104/EMÜ kaubamärke käsitlevate liikmesriikide õigusaktide ühtlustamise kohta (EÜT L 40, lk 1; ELT eriväljaanne 17/01, lk 92).